สวัสดีค่ะ ฉีดยาคุมรายเดือนติดต่อกันมา 9 เดือนแล้วค่ะ ล่าสุดฉีดไปเมื่อวันที่ 13 ก.พ. 66 รู้สึกปวดคัดเต้านม ปวดเกร็งท้องน้อย และปวดขาหลังมีเพศสัมพันธ์ เป็นเวลาประมาน 4 วัน อาการดังกล่าวใช่ผลข้างเคียงของยาคุมแบบฉีดรายเดือนไหมคะ 🙏🏻
สวัสดีค่ะ งาน,ยาฉีดคุมกำเนิดชนิดที่ฉีดทุก 1 เดือนนั้น ผลข้างเคียงจะคล้ายกับยาเม็ดคุมกำเนิด เช่น ทำให้มีปวดหัว เวียนหัว คลื่นไส้ อาเจียน ปวดท้อง เจ็บเต้านม ตัวบวม อารมณ์แปรปรวน เป็นต้น อย่างไรก็ตาม ผลข้างเคียงมักพบในช่วงแรกๆ ที่ฉีดยา หลังจากนั้น ก็จะค่อยๆ ลดลงจนหายไปได้เอง แต่ก็อาจเกิดขึ้นมาอีกเป็นระยะๆ ก็ได้ดังนั้น อาการคัดเต้านม ปวดท้องน้อยที่เกิดขึ้น ก็อาจเป็นผลข้างเคียงจากยาฉีดได้ แต่ก็ไม่น่าทำให้มีอาการปวดขา หรือทั้งนี้ อาจเกิดจากสาเหตุอื่นๆ ก็ ได้ เช่น หากเกิดหลังจากที่มีเพศสัมพันธ์ อาจเกิดจากการเกร็งขาขณะมีเพศสัมพันธ์ หรือจากการใช้งานกล้ามเนื้อขามากไป เป็นต้น ทั้งนี้ หากอาการเป็นอยู่ 4 วัน แล้วหายไป ก็ไม่ได้ถือว่าผิดปกติและอันตรายอะไร แนะนำควรสังเกตอาการไปก่อนค่ะ แต่หากหมายถึงว่า กังวลเรื่องการตั้งครรภ์ ว่าจะมีหรือไม่นั้น หากมีประจำเดือนมา โดยในช่วงสัปดาห์ที่ 4 ของการฉีดยา ก็แสดงว่าปกติดี และไม่ได้มีการตั้งครรภ์เกิดขึ้นค่ะ